- जिले में सेना भरती कराने को लेकर देवकली में फूटा गुस्सा - Amar Ujala
{"_id":"59-77462","slug":"Ghazipur-77462-59","type":"story","status":"publish","title_hn":"\u091c\u093f\u0932\u0947 \u092e\u0947\u0902 \u0938\u0947\u0928\u093e \u092d\u0930\u0924\u0940 \u0915\u0930\u093e\u0928\u0947 \u0915\u094b \u0932\u0947\u0915\u0930 \u0926\u0947\u0935\u0915\u0932\u0940 \u092e\u0947\u0902 \u092b\u0942\u091f\u093e \u0917\u0941\u0938\u094d\u0938\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
जिले में सेना भरती कराने को लेकर देवकली में फूटा गुस्सा
देवकली। जिले में सेना भरती की मांग को लेकर आए दिन नौजवानों का गुस्सा फूट रहा है। बुधवार की सुबह सैकड़ों नौजवानों ने गाजीपुर-वाराणसी मार्ग पर पहाड़पुर चौराहे के पास चक्काजाम कर दिया। मौके पर पहुंची पुलिस से हुई तीखी झड़प के दौरान युवकों को पीटे जाने पर उन्होंने पुलिस पर पथराव किया, जिससे वहां अफरातफरी मच गई। बाद में पुलिस ने लाठियां भांजकर युवकों को मौके से खदेड़ा।
सेना में भरती की मांग को लेकर दर्जनों युवक बुधवार की सुबह 11 बजे पहाड़पुर चौराहे पर पहुंचे और हो-हल्ला करते हुए गाजीपुर-वाराणसी मार्ग पर चक्काजाम कर दिया। युवक प्रशासन के खिलाफ नारेबाजी करते हुए जनपद में सेना भरती की मांग करने लगे। देखते ही देखते वाहनों की कौन कहे, पैदल आवागमन करने वालों के पांव भी जहां-तहां थम गए। युवकों का आक्रोश देख लोग जाम के बीच से नहीं निकल पा रहे थे। घटना की जानकारी होते ही पुलिस कर्मी मौके पर पहुंचे और जाम कर रहे युवकों को समझाने लगे, लेकिन वह अपनी मांग पर अड़े रहे। जाम समाप्त करने को लेकर पुलिस और युवकों में तीखी झड़प शुरू हो गई। गुस्साई पुलिस ने युवकों की पिटाई शुरू कर दी। इससे आक्रोशित युवकों ने पथराव शुरू कर दिया। पुलिस ने लाठियां भांजकर किसी तरह युवकों को मौके से खदेड़ा, जिससे वहां अफरा-तफरी मच गई। घटना के थोड़ी देर बाद बड़ी संख्या में मौके पर पुलिस फोर्स पहुंच गई। चौराहे पर स्थित कोचिंग सेंटर के आसपास खड़ी कई दर्जन साइकिलों एवं मोटरसाइकिलों को वाहन पर लादकर पुलिस थाने ले आई। करीब आधे घंटे तक चले चक्काजाम के कारण मार्ग पर आवागमन कर रहे लोगों को परेशानियों का सामना करना पड़ा। जाम में कई यात्री वाहन भी फंसे रहे। इस दौरान सबसे ज्यादा दिक्कत उन लोगों को हुई, जो परिवार के साथ यात्रा कर रहे थे। इस संबंध में थानाध्यक्ष श्रीधर पांडेय ने बताया कि दोषी युवकों के चिन्हिकरण का कार्य किया जा रहा है। रिपोर्ट दर्ज कर उनके खिलाफ कार्रवाई की जाएगी।